CELEX: C2006/086/06
Language: et
Date: 2006-04-08 00:00:00
Title: Euroopa Kohtu (esimene koda)  26. jaanuari 2006.  aasta otsus kohtuasjas C-514/03: Euroopa Ühenduste Komisjon versus Hispaania Kuningriik (Liikmesriigi kohustuste rikkumine — EÜ artiklid 43 ja 49 — Asutamisvabaduse ja teenuste osutamise vabaduse piiramine — Eraturvaettevõtjad ja -teenused — Tingimused — Juriidilise isiku õigussubjektsus — Minimaalse suurusega aktsiakapital — Tagatis — Töötajate minimaalne arv — Direktiivid 89/48/EMÜ ja 92/51/EMÜ — Kutsekvalifikatsiooni tunnustamine)

8.4.2006   
            
            
               ET
            
            
               Euroopa Liidu Teataja
            
            
               C 86/4
            
         
      EUROOPA KOHTU
   
   (esimene koda)
   26. jaanuari 2006. aasta otsus
   kohtuasjas C-514/03: Euroopa Ühenduste Komisjon versus Hispaania Kuningriik (1)
   
   (Liikmesriigi kohustuste rikkumine - EÜ artiklid 43 ja 49 - Asutamisvabaduse ja teenuste osutamise vabaduse piiramine - Eraturvaettevõtjad ja -teenused - Tingimused - Juriidilise isiku õigussubjektsus - Minimaalse suurusega aktsiakapital - Tagatis - Töötajate minimaalne arv - Direktiivid 89/48/EMÜ ja 92/51/EMÜ - Kutsekvalifikatsiooni tunnustamine)
   (2006/C 86/06)
   Kohtumenetluse keel: hispaania
   Kohtuasjas C-514/03: Euroopa Ühenduste Komisjon (esindajad M. Patakia ja L. Escobar Guerrero) v. Hispaania Kuningriik (esindaja E. Braquehais Conesa), mille esemeks on 8. detsembril 2003 EÜ artikli 226 alusel esitatud liikmesriigi kohustuste rikkumise hagi, tegi Euroopa Kohus (esimene koda), koosseisus: koja esimees P. Jann, kohtunikud K. Schiemann, N. Colneric, J. N. Cunha Rodrigues ja E. Levits (ettekandja); kohtujurist J. Kokott, kohtusekretär R. Grass, 26. jaanuaril 2006 otsuse, mille resolutiivosa on järgmine:
   
               1.
            
            
               Kuna Hispaania Kuningriik jättis jõusse 30. juuli 1992. aasta seaduse nr 23/1992 eraturvateenuse kohta ja 9. detsembri 1994. aasta kuninga dekreedi nr 2364/1994, millega kiidetakse heaks määrus eraturvateenuse osutamise kohta, sätted, millega kehtestatakse välismaistele eraturvaettevõtjatele Hispaanias tegutsemiseks rida tingimusi, st kohustus:
               
                           —
                        
                        
                           olla juriidiline isik;
                        
                     
                           —
                        
                        
                           omada teatava minimaalse suurusega aktsiakapitali;
                        
                     
                           —
                        
                        
                           maksta Hispaania rahandusasutusele tagatis;
                        
                     
                           —
                        
                        
                           võtta tööle teatav minimaalne arv töötajaid, kui asjaomane ettevõtja tegutseb muudes valdkondades kui lõhkematerjali vedu ja jaotamine;
                        
                     
                           —
                        
                        
                           mille kohaselt peavad nende töötajad üldiselt omama Hispaania ametiasutuste poolt antavat eriluba, ja
                           kuna ta jättis vastu võtmata õigusnormid, mis on vajalikud, et tagada eradetektiivina tegutsemiseks tarviliku kutsekvalifikatsiooni pädevuskinnituse tunnustamine, siis on Hispaania Kuningriik rikkunud esiteks EÜ artiklitest 43 ja 49 ning teiseks nõukogu 18. juuni 1992. aasta direktiivist 92/51/EMÜ täiendava tööalase koolituse tunnustamise teise üldsüsteemi kohta, mis täiendab nõukogu 21. detsembri 1988. aasta direktiivi 89/48/EMÜ vähemalt kolmeaastase kutseõppe läbimisel antavate kõrgharidusdiplomite tunnustamise üldsüsteemi kohta, tulenevaid kohustusi.
                        
                     
         
               2.
            
            
               Jätta hagi ülejäänud osas rahuldamata.
            
         
               3.
            
            
               Mõista kolm neljandikku Euroopa Ühenduste Komisjoni kohtukuludest välja Hispaania Kuningriigilt ja jätta Hispaania Kuningriigi kohtukulud tema enda kanda.
            
         
               4.
            
            
               Jätta üks neljandik Euroopa Ühenduste Komisjoni kohtukuludest tema enda kanda.
            
         
      (1)  ELT C 47, 21.2.2004.